Ilustracija: Instagram

JEDAN turist na Redditu je opisao kako se u jednom osječkom restoranu zabunio i uljepšao konobaru dan.

"Bio sam danas u restoranu i račun je bio 102 kune. Imao sam samo novčanice od 100 kuna pa sam konobaru dao 200 i rekao da mi vrati od 20. Pitao me: 'Samo 20, jesi li siguran?' Mislio sam da dajem dobru napojnicu s time pa sam potvrdio i ispričao se ako to nije dovoljno dobro jer sam mislio da je on mislio da mu ne dajem dovoljno. Tad mi je dao novčanicu od 20 kuna. Htio sam mu reći da sam mislio da zadrži 18, a ja zadržim 80 kuna, no bio je toliko sretan i rekao: 'Ovo je najviše što mi je itko ikad dao, hvala ti' i nisam imao srca tražiti novac nazad. Završio sam s dvostruko skupljim obrokom, no stavio sam osmijeh na nečije lice i to je dovoljno dobro zauzvrat! Također, svi ste jako prijateljski i volim ovu zemlju", napisao je korisnik Reddita iza nadimka undertale1997.

Kasnije je objasnio kako je svjestan da je i sam kriv za zabunu, ali i kako mu taj novac neće nedostajati.